TISCOAM ออกกอง TISCOINA ขายถึง 6 มี.ค.
BBLAM ออกกอง TISCOINA ขายถึง 6 มี.ค.
5 มี.ค. 2561

นายสาห์รัช ชัฎสุวรรณ ผู้อำนวยการสายการตลาด บริษัทหลักทรัพย์จัดการกองทุน ทิสโก้ จำกัด หรือ บลจ.ทิสโก้ (TISCOAM) เปิดเผยว่า ในช่วงที่ตลาดหุ้นทั่วโลกอยู่ในช่วงผันผวนรุนแรง เราแนะนำให้นักลงทุนระยะยาวรอจังหวะช่วงที่หุ้นปรับฐานทยอยซื้อหุ้นที่มีปัจจัยพื้นฐานดี มีอัตราการเติบโตของกำไรอยู่ในระดับสูงเก็บไว้ในพอร์ต ซึ่งตลาดหุ้นอินเดียเป็นอีกตลาดหนึ่งที่เหมาะสำหรับการลงทุนในลักษณะดังกล่าว
ทั้งนี้เนื่องจากประเมินว่าในปี 2561 ตลาดหุ้นอินเดียจะมีอัตราการเติบโตของกำไรต่อหุ้น (EPS Growth) ที่ 18% และผลิตภัณฑ์มวลรวมในประเทศ (GDP) จะเติบโตมากถึง 7% สูงกว่าประเทศจีนที่คาดว่าจะเติบโต 6.5%
นอกจากนี้ ประเทศอินเดียยังมีกำลังซื้อรออยู่มากเพราะได้รับผลบวกจากประชากรส่วนใหญ่อยู่ในวัยหนุ่มสาว อีกทั้ง ภาครัฐยังคงเดินหน้าลงทุนโครงสร้างพื้นฐานเพิ่มเติมและการเมืองในช่วงนี้มีเสถียรภาพมาก ปัจจัยบวกเหล่านี้จะช่วยสนับสนุนให้เศรษฐกิจเติบโตอย่างต่อเนื่อง
ดังนั้น เพื่อสร้างโอกาสการลงทุน บลจ. ทิสโก้จึงเปิดเสนอขาย กองทุนเปิด ทิสโก้ อินเดีย แอคทีฟ อิควิตี้ ( TISCOINA) กองทุนหุ้นต่างประเทศ มุ่งลงทุนเฉพาะเจาะจงในหุ้นและตราสารของบริษัทที่มีการดำเนินธุรกิจหรือบริษัทที่มีรายได้หลักจากการประกอบกิจการในประเทศอินเดีย มีความโดดเด่นตรงที่ผู้จัดการกองทุนสามารถเลือกกองทุนที่มีผลการดำเนินงานที่ดี
รวมถึงปรับสัดส่วนและกระจายการลงทุนได้ตามสถานการณ์ เพื่อให้ได้ผลตอบแทนที่สอดคล้องกับภาวะการลงทุนในขณะนั้น  ผ่านกองทุนรวมต่างประเทศและ/หรือกองทุนรวมอีทีเอฟต่างประเทศอย่างน้อย 2 กองทุน เปิดเสนอขายหน่วยลงทุนครั้งแรก (IPO) ตั้งแต่วันที่ 22 ก.พ. ถึงวันที่ 6 มี.ค. 61
“เมื่อเร็วๆ นี้ รัฐบาลอินเดียประกาศแผนงบประมาณที่จะใช้จ่ายระหว่างเดือน เม.ย. 61 – มี.ค. 62 คิดเป็นการขาดดุลการคลังประมาณ 3.3% ของผลิตภัณฑ์มวลรวมในประเทศ (GDP) งบประมาณในครั้งนี้เน้นนำไปสนับสนุนและพัฒนาภาคการเกษตร โครงสร้างพื้นฐาน และบริการด้านสุขภาพ ซึ่งเป็นส่วนสำคัญที่ช่วยกระตุ้นเศรษฐกิจอินเดียให้เติบโตอย่างต่อเนื่อง และส่งผลบวกต่อการเติบโตของบริษัทจดทะเบียนที่ดำเนินกิจการในประเทศอินเดีย
โดยเฉพาะในปี 2562 ที่เราคาดว่า EPS Growth ของบริษัทจดทะเบียนในตลาดหุ้นอินเดียจะเติบโตดีเป็นอันดับต้นๆ ในกลุ่มตลาดเกิดใหม่ เราจึงเห็นโอกาสการเติบโตของเศรษฐกิจจึงจับจังหวะเสนอขายกองทุนเปิด ทิสโก้ อินเดีย แอคทีฟ อิควิตี้ เพื่อเป็นทางเลือกให้นักลงทุนได้กระจายการลงทุน ลดทอนความเสี่ยง และสร้างโอกาสรับผลตอบแทนที่ดีได้ในระยะยาว” นายสาห์รัชกล่าว 
สำหรับกองทุนเปิด ทิสโก้ อินเดีย แอคทีฟ อิควิตี้  มีความเสี่ยงระดับ 6  และเป็นกองทุนที่ลงทุนในต่างประเทศจึงอาจมีความเสี่ยงด้านอัตราแลกเปลี่ยน ซึ่งกองทุนมีนโยบายป้องกันความเสี่ยงด้านอัตราแลกเปลี่ยนตามดุลยพินิจของผู้จัดการกองทุนรวม